Na temelju članka 120. stavka 2. Zakona o znanstvenoj djelatnosti i visokom obrazovanju („Narodne novine“ br. 123/03, 105/04, 174/04, 2/07 – Odluka USRH, 46/07, 45/09., 63/11, 94/13, 139/13, 101/14 i 60/15), članka 14. stavka 5. Zakona o akademskim i stručnim nazivima i akademskom stupnju („Narodne novine“ broj: 107/07. i 118/12), članka 39. Statuta Sveučilišta u Zadru (pročišćeni tekst listopad 2016.) te mišljenja Nacionalnog vijeća za znanost, visoko obrazovanje i tehnološki razvoj Klasa: 602-04/14-02/38, Urbroj: 355-08-16-0002 od 17. svibnja 2016., rektorica Sveučilišta u Zadru donijela je

**PRAVILNIK**

**o izjednačavanju stručnog naziva diplomirani turistički komunikolog s akademskim nazivom magistar/magistra turističke komunikologije**

Članak 1.

Ovim se Pravilnikom utvrđuje pravo osoba koje su stekle stručni naziv **diplomirani turistički komunikolog** završetkom dodiplomskog sveučilišnog studija Kulture i turizma koji je bio ustrojen i izvodio se na Sveučilištu u Zadru prije stupanja na snagu Zakona o znanstvenoj djelatnosti i visokom obrazovanju (“Narodne novine” br. 123/03, 105/04, 174/04, 2/07 – Odluka USRH, 46/07, 45/09. i 63/11.), na izjednačavanje s akademskim nazivom **magistar/magistra turističke komunikologije (mag. turism. comm.).**

Članak 2.

Osobe koje su stekle stručni naziv iz članka 1. ovoga Pravilnika, mogu u pravnom prometu koristiti akademski naziv magistar/magistra turističke komunikologije na temelju potvrde Sveučilišta u Zadru o izjednačavanju stručnog s akademskim nazivom.

Članak 3.

Potvrde o izjednačavanju stručnih naziva izdane do stupanja na snagu Zakona o izmjenama i dopunama Zakona o akademskim i stručnim nazivima i akademskom stupnju („Narodne novine“ broj 118/2012.), zamijenit će se na zahtjev osoba koje to zatraže novim potvrdama u skladu s odredbama ovoga Pravilnika.

Za izdavanje potvrde o izjednačavanju stručnih naziva plaća se naknada u iznosu 400, 00 kn.

Za zamjenu izdanih potvrda ne plaća se naknada, ali se uz zahtjev za zamjenu mora priložiti prethodno izdana potvrda u izvorniku.

Članak 4.

Ovaj Pravilnik objavit će se na mrežnim stranicama Sveučilišta u Zadru.

Zadar, 9. prosinca 2016.

KLASA: 012-01/16-02/09

URBROJ: 2198-1-79-01-16-02

 Rektorica

 prof. dr. sc. Dijana Vican